एबीवीपी का प्रदर्शन, वीसी दफ्तर पर ज्ञापन चिपकाया
ग्वालियर| अखिल भारतीय विद्यार्थी परिषद ने सोमवार को राजा मान सिंह संगीत एवं कला यूनिवर्सिटी के रजिस्ट्रार और कुलपति को हटाने की मांग को लेकर यूनिवर्सिटी परिसर में जमकर प्रदर्शन किया। कुलपति की अनुपस्थिति में एबीवीपी कार्यकर्ताओं ने कुलपति कार्यालय के बाहर ज्ञापन चस्पा कर दिया। एबीवीपी के महानगर विकासार्थ विद्यार्थी प्रमुख नीतराज शर्मा ने बताया कि रजिस्ट्रार उमाशंकर कुलश्रेष्ठ की नियुक्ति गलत है उन्हें तत्काल हटाया जाए। वीसी प्रो. लवली शर्मा छात्रों की समस्याएं सुनती नहीं हैं।
मानव अधिकार आयोग की टीम जांच करने जेएएच पहुंची
ग्वालियर| स्टाफ की लापरवाही से महिला की मौत के मामले की जांच करने के लिए केंद्रीय मानवाधिकार आयोग की तीन सदस्यीय टीम सोमवार को जेएएच पहुंची। टीम ने डॉक्टरों के बयान दर्ज किए। एक साल पहले भिंड निवासी सरिता जैन की तबियत बिगड़ने पर जेएएच में उसकी मौत हो गई थी। तब कैजुअल्टी से सरिता को केआरएच, यहां से कैजुअल्टी और कैजुअल्टी से आईसीयू भेजा गया था। इसी दौरान उसकी मौत हो गई थी।
hin_Deva hin_Deva hin_Deva hin_Deva